Poul Schlüter

Poul Holmskov Schlüter (Tønder, 1929ko apirilaren 3a – Frederiksberg, 2021eko maiatzaren 27a) danimarkar politikaria izan zen. Danimarkako lehen ministroa izan zen 1982tik 1993ra.

Zuzenbide ikasketak egin zituen Kopenhageko Unibertsitatean eta abokatu lanetan aritu zen. Alderdi kontserbadoreko kide izan zen eta diputatu izan zen 1964tik 1994ra.

1982an beste hiru alderdirekin koalizio gobernua osatzea lortu zuen. 1901etik ez zegoen lehen ministro kontserbadorerik. 1993ko urtarrilean dimititu zuen, herrialdea zuzentzen hamar urte eman ondoren. 1994tik 1999ra Europako Parlamentuko diputatua izan zen.

Autobiografia 
 Schlüter, Poul (1999). Sikken et liv

Kanpo estekak 

Danimarkako lehen ministroak
Danimarkako luterotarrak
Eurodiputatuak
Danimarkako abokatuak
Europako Kontseiluko lehendakariak